BG
C 418/38
Официален вестник на Европейския съюз
31.10.2022 г.
Жалба, подадена на 19 август 2022 г. — Испания/Комисия (Дело T-508/22) (2022/C 418/52) Език на производството: испански Страни Жалбоподател: Кралство Испания (представител: I. Herranz Elizalde) Ответник: Европейска комисия
Искания Жалбоподателят моли Общия съд: i. да отмени Решение за изпълнение (ЕС) 2022/908 на Комисията от 8 юни 2022 година за изключване от финансиране от Европейския съюз на определени разноски, направени от държавите членки за сметка на Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР) (1) в частта относно Кралство Испания.
ii. при условията на евентуалност, на първо място, да отмени частично обжалваното решение, като намали прогнозния риск за финансовите години 2016 и 2017 на 3 241 314,99 EUR.
iii. при условията на евентуалност, що се отнася до второто основание за обжалване, да отмени частично обжалваното решение, като намали фиксираната корекция за финансовите години 2016 и 2017 от 5 % на 2 %.
iv. да осъди ответната институция да заплати съдебните разноски.
Основания и основни доводи Жалбоподателят изтъква две основания в подкрепа на жалбата. 1.
Първо основание: ненадлежно прилагане на фиксираната корекция. — В това отношение се отбелязва, че обжалваното решение нарушава принципа на пропорционалност по отношение на финансовите корекции, като е прилага ненадлежно фиксирана корекция в нарушение на член 52, параграф 2 от Регламент 1306/2013 (2) и правото на добра администрация, като не разглежда с необходимата грижа оценките на риска, представени от испанските органи.
Първото основание на свой ред се разделя на следните подоснования, които изтъкват както поотделно, така и разглеждани в тяхната съвкупност липсата на пропорционалност на приложената финансова корекция. — III.1.
Грешка в преценката предвид направения извод за сериозно и основателно съмнение относно обхвата на проверките за законоустановено изискване за управление 1 (наричано по-нататък, ЗИУ 1). — Комисията е допуснала грешка: i) тъй като не е взела предвид обстоятелството, че по време на проверките на място инспекторите проверяват изискването за измерване на оборите, както и ревизията на експлоатационните регистри.
ii) тъй като по време на одита не е извършено измерване или проверка на място, от които да са установени нередности от страна на бенефициерите или грешки, които инспекторите са можели да допуснат при осъществените проверки.
iii) като оценява като недостатък в обхвата и качеството на проверките на ЗИУ 1, които евентуално е можела да квалифицира като недостатък в основната проверка „Съобщаване на резултатите“, вече оценен конкретно от Комисията в обобщения доклад. — III.2.
Грешка в преценката като приема, че съществува сериозно и основателно съмнение относно обхвата на проверките за законоустановеното изискване за управление 3 (ЗИУ 3).